28. 6. 90 De Europæiske Fællesskabers Tidende Nr. L 162/37 (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV af 7. juni 1990 om fjerde ændring af bilaget til Rådets direktiv 79/117/EØF om forbud mod markedsføring og anvendelse af plantebeskyttelsesmidler indeholdende visse virksomme stoffer (90/335/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 79/117/EØF af 21. december 1978 om forbud mod markedsføring og anven- delse af plantebeskyttelsesmidler indeholdende visse virk- somme stoffer ()), senest ændret ved direktiv 89/365/ EØF (?), særlig artikel 6, og ud fra følgende betragtninger : Udviklingen i den videnskabelige og tekniske viden gør det nødvendigt at foretage visse ændringer i bilaget til direktiv 79/117/EØF ; det er ønskeligt at slette en række af de midlertidige undtagelser fra de i forordningen fastsatte forbud, da mindre farlige behandlinger nu er disponible ; alle medlemsstater har meddelt Kommissionen, at de ikke har eller ikke længere har til hensigt at gøre brug af disse undtagelser ; de i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV : Artikel 1 I bilaget til direktiv 79/117/EØF foretages følgende ændringer : (') EFT nr. L 33 af 8. 2. 1979, s. 36. (3) EFT nr. L 159 af 10. 6. 1989, s. 58. 1. I del A »Kviksølvforbindelser« : a) udgår teksten i kolonne 2 ud for punkt 4 »Alkyl- kviksølvforbindelser« b) affattes teksten i kolonne 2 ud for punkt 5 »Alcoxy- alkyl- —og — arylkviksølvforbindelser« — således: »Behandling af såsæd«. 2. I del B »Bestandige organiske chlorforbindelser« : a) udgår teksten i kolonne 2 ud for punkt 1 »Aldrin« b) udgår teksten i kolonne 2 ud for punkt 5 »Endrin«. Artikel 2 Medlemsstaterne sætter de nødvendige ved lov eller admi- nistrativt fastsatte bestemmelser i kraft for at efterkomme dette direktiv senest den 1. januar 1991. De underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Bruxelles, den 7. juni 1990. På Kommissionens vegne Ray MAC SHARRY Medlem af Kommissionen